Úradný vestník L 047 , 18/02/2004 S. 0020 - 0021



Nariadenie Komisie (ES) č. 277/2004 zo 17. februára 2004 o povolení doplnkovej látky v krmivách bez časového obmedzenia (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/524/EHS z 23. novembra 1970 o doplnkových látkach v krmivách [1], naposledy zmenenú a doplnenú nariadením Komisie (ES) č. 1756/2002 [2], a najmä na jej článok 3 a článok 9d ods. 1, keďže: (1) Smernica 70/524/EHS stanovuje, že do obehu nesmie byť zavedená žiadna doplnková látka bez udelenia povolenia zo strany spoločenstva. (2) Článok 3a smernice 70/524 stanovuje požiadavky pre povolenie doplnkovej látky do krmív spoločenstvom. (3) Použitie enzýmu 3-fytázy produkovanej Aspergillusom niger (CBS 114.94) už bolo nariadením Komisie (ES) č. 1353/2000 [3] schválené bez časového obmedzenia pre niektoré kategórie zvierat, konkrétne pre prasiatka, výkrm ošípaných, prasnice, výkrm kurčiat a nosnice. (4) Doplnková látka bola dočasne povolená pre výkrm moriakov a moriek nariadením Komisie (ES) č. 2316/98 [4]. (5) Výrobca predložil v júni 2003 nové údaje na podporu žiadosti o povolenie tohto doplnku pre výkrm moriakov a moriek bez časového obmedzenia. (6) Z posúdenia tejto žiadosti o schválenie použitia tejto doplnkovej látky pre výkrm moriakov a moriek vyplýva, že podmienky pre povolenie bez časového obmedzenia stanovené v smernici 70/524/EHS boli splnené. (7) Použitie tejto doplnkovej látky pre moriakov a morky by sa malo preto schváliť bez časového obmedzenia. (8) Posúdenie žiadosti ukázalo, že by sa mali vyžadovať určité postupy na ochranu pracovníkov pred vystavením doplnkovej látke uvedenej v prílohe. Takúto ochranu by malo zabezpečiť uplatnenie smernice Rady 89/391/EHS z 12. júna 1989 o zavedení opatrení na podporenie zlepšenia bezpečnosti a zdravia pracovníkov pri práci [5], v znení nariadenia (ES) č. 1882/2003 Európskeho parlamentu a Rady [6]. (9) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Prípravok patriaci do skupiny "enzýmy" uvedený v prílohe sa schvaľuje na použitie ako doplnková látka vo výžive zvierat na základe podmienok stanovených v uvedenej prílohe. Článok 2 Toto nariadenie nadobúda účinnosť tretí deň nasledujúci po dni jeho uverejnenia v Úradnom vestníku Európskej únie. Toto nariadenie je záväzné v celom rozsahu a je priamo uplatniteľné vo všetkých členských štátoch. V Bruseli 17. februára 2004 Za Komisiu David Byrne člen Komisie [1] Ú. v. ES L 270, 14.12.1970, s. 1. [2] Ú. v. ES L 265, 3.10.2002, s. 1. [3] Ú. v. ES L 155, 28.6.2000, s. 15. [4] Ú. v. ES L 289, 28.10.1998, s. 4. [5] Ú. v. ES L 183, 29.6.1989, s. 1. [6] Ú. v. ES L 284, 31.10.2003, s. 1. -------------------------------------------------- PRÍLOHA "Číslo | Doplnková látka | Chemický vzorec, opis | Druh alebo kategória zvierat | Maximálny vek | Minimálny obsah | Maximálny obsah | Ďalšie ustanovenia | Koniec platnosti povolenia | Jednotky aktivity/kg kompletného krmiva | Jednotky aktivity/kg kompletného krmiva | Enzýmy E 1600 | 3-fytáza EC 3.1.3.8. [Natuphos FTU-8] | Prípravok 3-fytázy produkovanej Aspergillusom niger (CBS 114.94) s minimom aktivity pre: pevnú formu: 5000 FTU/gkvapalnú formu: 5000 FTU/ml | Výkrm moriakov a moriek | – | 250 FTU | – | 1.1. V návode na použitie doplnkovej látky a premixu musí byť uvedená teplota pri skladovaní, obdobie trvanlivosti a stabilita pri granulovaní.2.2. Odporučená dávka na 1 kg kompletného krmiva: 500 FTU.3.3. Pri použití do kŕmnych zmesí obsahujúcich viac než 0,23 % fosforu viazaného na fytín. | Bez časového obmedzenia | --------------------------------------------------